Auditor's report — BANPU, period 2022 (audited, opinion: unqualified)
Auditor firm: PwC
Signing partner: รจนาถ  ปัญญาธนานุศาสตร์

บริษัท บ้านปู จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2565

รายงานของผู้สอบบัญชีรับอนุญาต

เสนอผู้ถือหุ้นของบริษัท บ้านปู จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท บ้านปู จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2565 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควร
ในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2565

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดยสภาวิชาชีพบัญชี
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับ
การดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้
เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยง
ที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชี
ที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูล
ในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้า
จะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและ
การปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอก
อาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและ
งบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงาน
ของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

รจนาถ  ปัญญาธนานุศาสตร์

ผู้สอบบัญชีรับอนุญาตเลขที่ 8435

กรุงเทพมหานคร

22 กุมภาพันธ์ พ.ศ. 2566

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

|  |  |

| ณ วันที่ 31 ธันวาคม พ.ศ. 2565 กลุ่มกิจการรับรู้ค่าความนิยมสุทธิจากค่าเผื่อการด้อยค่าสะสมในงบแสดงฐานะการเงินรวมเป็นจำนวน 394.16 ล้านเหรียญสหรัฐ ซึ่งค่าความนิยม ส่วนใหญ่เกิดจากการซื้อธุรกิจเหมืองถ่านหินในต่างประเทศ  ในระหว่างปี พ.ศ. 2565 กลุ่มกิจการรับรู้ผลขาดทุนจาก การด้อยค่าของค่าความนิยมจำนวน 31.44 ล้านเหรียญสหรัฐ ตามที่เปิดเผยในหมายเหตุประกอบงบการเงินข้อ 19  เรื่องค่าความนิยม  ผู้บริหารทดสอบการด้อยค่าของค่าความนิยมเป็นประจำทุกปี การทดสอบการด้อยค่านั้นจัดทำในระดับของหน่วยสินทรัพย์ ที่ก่อให้เกิดเงินสด และคำนวณมูลค่าที่คาดว่าจะได้รับคืน ด้วยวิธีมูลค่าจากการใช้ ซึ่งการคำนวณมูลค่าจากการใช้ ต้องอาศัยดุลยพินิจที่สำคัญของผู้บริหารในการประมาณการผลการดำเนินงานในอนาคตและประมาณการกระแสเงินสด รวมถึงการใช้อัตราการคิดลดที่เหมาะสมในการคิดลดประมาณการกระแสเงินสด   ทั้งนี้ ค่าความนิยมส่วนมากจำนวน 329.84 ล้านเหรียญสหรัฐเกิดจากการซื้อธุรกิจเหมืองถ่านหินในประเทศออสเตรเลีย  ซึ่งคิดเป็นร้อยละ 84 ของค่าความนิยมทั้งสิ้น โดยข้อสมมติฐาน ที่สำคัญที่ใช้ในการคำนวณมูลค่าจากการใช้ของธุรกิจเหมืองถ่านหินในประเทศออสเตรเลีย ประกอบด้วย แนวโน้มของราคาถ่านหินในตลาดโลก ประมาณการปริมาณสำรองถ่านหิน แผนการผลิต ประมาณการอัตราแลกเปลี่ยนเงินตราต่างประเทศ โครงสร้างต้นทุน อัตราเงินเฟ้อ และอัตราคิดลดที่ใช้ในการคิดลดประมาณการกระแสเงินสด   ข้าพเจ้าให้ความสนใจในเรื่องการประเมินการด้อยค่าของ ค่าความนิยมที่เกิดขึ้นจากการซื้อธุรกิจเหมืองถ่านหินในประเทศออสเตรเลีย เนื่องจากความมีสาระสำคัญของตัวเลข และการกำหนดประมาณการของมูลค่าที่คาดว่าจะได้รับคืนต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับดุลยพินิจที่สำคัญของผู้บริหารในการประเมินความเป็นไปได้ของแผนธุรกิจในอนาคต | ผู้สอบบัญชีของกิจการภายในกลุ่มในประเทศออสเตรเลีย เป็นผู้ปฏิบัติงานตรวจสอบสำหรับค่าความนิยมที่เกิดจากการซื้อธุรกิจเหมืองถ่านหินในประเทศออสเตรเลีย ข้าพเจ้าได้วางแผน การตรวจสอบของกลุ่มกิจการโดยรวมและสื่อสารเรื่องดังกล่าวให้แก่ผู้สอบบัญชีภายในกลุ่ม นอกจากนี้ ข้าพเจ้าทำความเข้าใจและประเมินผลงานของผู้สอบบัญชีดังกล่าวเพื่อให้ได้รับเอกสาร การตรวจสอบที่เพียงพอและเหมาะสมเกี่ยวกับการทดสอบ การด้อยค่าของค่าความนิยมที่เกิดขึ้นจากการซื้อธุรกิจเหมือง ถ่านหินในประเทศออสเตรเลีย ทั้งนี้ ข้าพเจ้าประเมินความเหมาะสมของการระบุหน่วยสินทรัพย์ที่ก่อให้เกิดเงินสดของกลุ่มกิจการ รวมถึงประเมินการควบคุมในกระบวนการทดสอบการด้อยค่าของกลุ่มกิจการ  ผู้สอบบัญชีของกิจการภายในกลุ่มปฏิบัติงานดังต่อไปนี้เพื่อประเมินการทดสอบการด้อยค่าที่จัดทำโดยผู้บริหาร ซึ่งข้าพเจ้าได้ประเมินผลงานดังกล่าวแล้ว หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ในการทดสอบการด้อยค่า และประเมินขั้นตอนในการทดสอบ การด้อยค่ารวมถึงข้อสมมติฐานที่ใช้เพื่อให้มั่นใจว่าผู้บริหารใช้ขั้นตอนและข้อสมมติฐานดังกล่าวอย่างสอดคล้องกันใน กลุ่มกิจการ สอบถามผู้บริหารในเชิงทดสอบเกี่ยวกับข้อสมมติฐานที่สำคัญ ที่ผู้บริหารใช้ในการทดสอบการด้อยค่าของค่าความนิยมโดยเฉพาะข้อมูลที่เกี่ยวกับแนวโน้มของราคาถ่านหินในตลาดโลก ประมาณการปริมาณสำรองถ่านหิน แผนการผลิต ประมาณการอัตราแลกเปลี่ยนเงินตราต่างประเทศ โครงสร้างต้นทุน อัตราเงินเฟ้อ และอัตราคิดลด รวมทั้งเปรียบเทียบข้อสมมติฐาน ที่สำคัญกับแหล่งข้อมูลภายนอก และแผนธุรกิจและแผนการทำเหมืองที่ได้รับอนุมัติแล้ว ประเมินความสมเหตุสมผลของแผนธุรกิจและแผนการทำเหมืองโดยเปรียบเทียบแผนกับผลลัพธ์ที่เกิดขึ้นจริงของปี พ.ศ. 2565 ประเมินอัตราคิดลดโดยการพิจารณาเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูล ที่เปิดเผยโดยทั่วไปเพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้ ทดสอบการวิเคราะห์ความอ่อนไหวของข้อสมมติฐานที่สำคัญ ที่ผู้บริหารใช้เพื่อประเมินหาปัจจัยที่มีผลต่อการวิเคราะห์ ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน  จากการปฏิบัติงานดังกล่าว ข้าพเจ้าพบว่าข้อสมมติฐานสำคัญ ที่ผู้บริหารใช้ในการประเมินมูลค่าที่คาดว่าจะได้รับคืนของ ค่าความนิยมมีความสมเหตุสมผลและสอดคล้องกับหลักฐานสนับสนุน |

|  |  |

|  |  |

| การรวมธุรกิจแหล่งก๊าซธรรมชาติบาร์เนตต์ (Barnett) |  |

|  |  |

| อ้างอิงหมายเหตุประกอบงบการเงินข้อ 32.2 เรื่องการรวมธุรกิจแหล่งก๊าซธรรมชาติบาร์เนตต์ (Barnett) ในระหว่างปี พ.ศ. 2565 กลุ่มกิจการได้เข้าซื้อสัดส่วนผลประโยชน์ในแหล่งก๊าซธรรมชาติและครอบคลุมถึงธุรกิจกลางนํ้า (Midstream) บริเวณแหล่งก๊าซธรรมชาติบาร์เนตต์ (Barnett) ในประเทศสหรัฐอเมริกา โดยมีมูลค่าการลงทุนจำนวน 636.59  ล้านเหรียญสหรัฐ ผู้บริหารของกลุ่มกิจการประเมินว่าการซื้อแหล่งก๊าซธรรมชาติดังกล่าวถือเป็นการรวมธุรกิจตาม คำนิยามที่ระบุไว้ในมาตรฐานการรายงานทางการเงินฉบับที่ 3 เรื่องการรวมธุรกิจ  ผู้บริหารใช้ผู้ประเมินอิสระที่เป็นบุคคลภายนอกในการประเมินมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการรวมธุรกิจ จากผลการประเมินมูลค่ายุติธรรมกลุ่มกิจการรับรู้กำไรจากการรวมธุรกิจจำนวน 170.85  ล้านเหรียญสหรัฐในงบกำไรขาดทุนเบ็ดเสร็จรวมสำหรับปีสิ้นสุดวันที่ 31 ธันวาคม พ.ศ. 2565 เนื่องจากมูลค่ายุติธรรมของสินทรัพย์สุทธิที่ระบุได้ที่ได้มาสูงกว่าสิ่งตอบแทนที่ใช้ในการซื้อ ทั้งนี้ ในการวัดมูลค่าโดยมูลค่ายุติธรรมของสินทรัพย์สุทธิที่ระบุได้ที่ได้มาต้องอาศัยข้อสมมติฐานที่สำคัญ จากผู้ประเมินอิสระและดุลยพินิจที่สำคัญของผู้บริหาร  ข้อสมมติฐานที่สำคัญ ได้แก่ ประมาณการปริมาณการผลิดและประมาณการราคาสินค้าโภคภัณฑ์ในอนาคต (commodity prices) รวมถึงอัตราคิดลดที่ใช้ในการคิดลดกระแสเงินสด อย่างไรก็ตาม ณ วันที่ 31 ธันวาคม พ.ศ. 2565 ผู้บริหารอยู่ระหว่างการทบทวนการปันส่วนต้นทุนการรวมธุรกิจ ซึ่งอยู่ในระหว่างช่วงระยะเวลาในการวัดมูลค่าซึ่งไม่เกินกว่าหนึ่งปีนับจากวันที่ซื้อ  ข้าพเจ้าให้ความสนใจในเรื่องในเรื่องการวัดมูลค่ายุติธรรมของสินทรัพย์สินทรัพย์สุทธิที่ระบุได้ที่ได้มาจากการรวมธุรกิจดังกล่าว เนื่องจากความมีสาระสำคัญของตัวเลข และ การประเมินมูลค่ายุติธรรมอาศัยข้อสมมติฐานและดุลยพินิจที่สำคัญของผู้บริหาร | ผู้สอบบัญชีของกิจการภายในกลุ่มในประเทศสหรัฐอเมริกา เป็นผู้ปฏิบัติงานตรวจสอบเรื่องนี้ ข้าพเจ้าได้วางแผนการตรวจสอบของกลุ่มกิจการโดยรวมและสื่อสารเรื่องดังกล่าวให้แก่ผู้สอบบัญชีภายในกลุ่ม นอกจากนี้ ข้าพเจ้าทำความเข้าใจและประเมินผลงานของผู้สอบบัญชีดังกล่าวเพื่อให้ได้รับหลักฐานการตรวจสอบ ที่เพียงพอและเหมาะสม  ผู้สอบบัญชีของกิจการภายในกลุ่มปฏิบัติงานดังต่อไปนี้เพื่อให้ได้หลักฐานเกี่ยวกับการประเมินของผู้บริหารในเรื่องวิธีการทางบัญชีที่เกี่ยวข้องกับการรวมธุรกิจและการวัดมูลค่ายุติธรรมของสินทรัพย์สุทธิที่ระบุได้ที่ได้มาจากการรวมธุรกิจซึ่งข้าพเจ้าได้ประเมินผลงานดังกล่าวแล้ว สอบทานการประเมินของฝ่ายบริหารว่าการซื้อธุรกิจดังกล่าวเข้าเงื่อนไขของการรวมธุรกิจภายใต้มาตรฐานการรายงานทางการเงินฉบับที่ 3  ประเมินความเหมาะสมของการระบุสินทรัพย์สุทธิที่ระบุได้ที่ได้มา ณ วันที่ซื้อสินทรัพย์ รวมถึงประเมินขั้นตอนการกำหนดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการรวมธุรกิจที่จัดทำขึ้นโดยผู้บริหาร ประเมินความรู้ความสามารถ คุณสมบัติ และประสบการณ์ ของผู้ประเมินอิสระซึ่งเป็นผู้เชี่ยวชาญที่ผู้บริหารใช้ ประเมินวิธีและข้อสมมติฐานที่ผู้ประเมินอิสระใช้ ทดสอบความครบถ้วนและความถูกต้องของข้อมูลที่ผู้บริหาร ใช้ในการคำนวณกระแสเงินสดคิดลด และประเมินความสมเหตุ สมผลของข้อสมมติฐานสำคัญที่ผู้บริหารใช้ ซึ่งประกอบด้วยประมาณการปริมาณการผลิดและประมาณการราคาสินค้า โภคภัณฑ์ในอนาคต (commodity prices) และอัตราคิดลด ทดสอบรายการสิ่งตอบแทนที่ใช้ในการซื้อและคำนวณกำไรจากการรวมธุรกิจที่ผู้บริหารรับรู้ในงบกำไรขาดทุนเบ็ดเสร็จรวม  จากผลการปฏิบัติตามวิธีการดังกล่าว ข้าพเจ้าพบว่าการประเมินของผู้บริหารในการซื้อแหล่งก๊าซธรรมชาติบาร์เนตต์เป็นการรวมธุรกิจภายใต้มาตรฐานการรายงานทางการเงินฉบับที่ 3 เรื่องการรวมธุรกิจ อีกทั้งพบว่าข้อสมมติฐานที่ผู้บริหารใช้ในการประเมินมูลค่ายุติธรรมของสินทรัพย์สุทธิที่ระบุได้ที่ได้มามีความสมเหตุสมผลและเป็นไปตามวิธีการบัญชีในเรื่องการรวมธุรกิจ รวมถึงกำไรจากการรวมธุรกิจที่รับรู้ในงบการเงินมีความเหมาะสม |

|  |  |